Á ferðinni á Lækjartorgi í Reykjavíkurmaraþoni . Guðmundur Árni Ólafsson , hlaupari frá Húsavík er fulltrú Hlaupahópsins Skokka i umfjöllun hlaup.is um hlaupahópa landsins . Guðmundur er 51 árs faðir þriggja stálpaðra barna sem eru 17 , 24,26 ára auk þess að vera eiginmaður . Eftir að hafa lítið tekið þátt í íþróttum hóf Guðmundur að hlaupa fyrir rúmlega 20 árum og gekk svo í Hlaupahópinn Skokka við stofnun árið 2009 . Hvenær gekkstu í hlaupahópinn , varstu búinn að hlaupa lengi áður ? Ég gekk í Hlaupahópinn Skokka daginn sem hann var stofnaður , þann 13. febrúar 2009 og var þá búinn að hlaupa að mestu einn í 15 ár . Hvað hefur það gefið þér að hlaupa í hlaupahóp ? Mér fannst það breyta ansi miklu að ganga til liðs við hópinn því það er mjög hvetjandi enda hef ég bætt mig eftir að ég byrjaði að hlaupa í hóp . Hópurinn er orðinn stór þáttur í tilverunni , þarna eru fínir félagar sem ég hefði annars ekki kynnst og það er alltaf notalegt að hittast og taka á því saman . Hver er munurinn á því að hlaupa einn eða í hlaupahóp ? Það er gott að taka rólegar æfingar einn og ná góðum grunni en hópæfingarnar eru meiri átök enda er gott að hafa hópinn til hvatningar . Hvernig hlaupari ertu , hvað hleypur þú oft og lengi í einu ? Ég er að ég miðlungshlaupari með dálítinn metnað , a.m.k. vil ég helst alltaf bæta mig en það gengur upp og ofan að sjálfsögðu . Ég hleyp 4 - 5 sinnum í viku , stundum oftar ef keppni er framundan en stundum sjaldnar ef eitthvað truflar . Ég hleyp í 50 - 75 mínútur í senn og lengur á laugardögum þá eru 90 - 145 mínútur oftast skammturinn . Við reynum að hafa æfinguna á laugardögun án allra átaka . Á fólk sem er að hlaupa eða langar að byrja að ganga í hlaupahóp ? Það er mjög hvetjandi fyrir flest alla að hlaupa með hlaupahópum , ég er viss um að allir hafa gagn af því líka . Í það minnsta gerði það mikið fyrir mig . Hvað gera hlaup fyrir þig persónulega ? Hlaup hafa gert mikið fyrir mig t.d.haldið þyngdinni jafnri og aukið þol og þrek . Hlaup eykur sjálfstraust og bætir geð . Af hverju hlaup frekar en ræktin eða önnur hreyfing ? Hlaup eiga best við mig en ég hef prófað ræktina en útiloftið er mun betra en mettað inniloftið . Ég stunda skíðagöngu og hjólreiðar og ýmislegt annað og er opinn fyrir mörgu . Viltu deila með lesendum því sem hefur staðið upp úr persónulega í hlaupunum á þessu ári ? Ég tók þátt í tveimur hálf maraþon keppnum í sumar , í Mývatnssveit um Hvítasunnuna . Mjög vel að því hlaupi staðið . Einnig keppti ég í Reykjavíkurmaraþoninu þar sem ég hljóp á 1.45.13 að mig minnir sem er ekki minn besti tími en stemmingin er alltaf góð í RM . Þetta var frekar rólegt hlaupasumar því ég tók ekki þátt í Jökulsárhlaupi sem starfsmaður eða keppandi eins og ég hef alltaf gert . Jökulsárhlaupið er gífurlega skemmtilegt en Hólmatunguleggurinn er í uppáhaldi hjá mér en það er 21,2 kílómetrar . Hver eru markmiðin til lengri og skemmri tíma ? Hlaupahópurinn ætlar að taka þátt í Parísarmaraþoni 12. apríl á næsta ári . Markvissan er ekki hafinn við en höfum bætt inn þrekæfingum tvisvar í viku sem skila sér síðar . Alvöru undirbúningur hefst 16 vikum fyrir maraþonið . Þetta er ný reynsla að fara í erfiðar hlaupaæfingar þegar vetur og myrkur er mest norðanlands en skemmtileg áskorun sem tökum á gleðinni . Það var mjög skemmtilegt að fara með stórum hópi og skemmtilegu fólki í Berlínarmaraþon 2013 og Parísarferðin verður ábyggilega ekki síðri . Guðmundur hefur hlaupið í 20 ár en aðeins síðustu fimm í hlaupahóp . Eitthvað að lokum ? Ég vona að ég hlaupi í mörg ár enn því með skynsemi er allt mögulegt , bara að hafa alltaf gleðina í för .